Συζήτηση:Εμμανουήλ Φοράκης

message: Το συγκεκριμένο άρθρο φαίνεται να μην είναι ιδιαίτερα αντικειμενικό, πολλαπλές χρήσεις του «αείμνηστος», του «κ.» λες και αναφερόμενα πρόσωπα είναι οικεία του συντάκτη, έλλειψη παραπομπών, δημιουργία από συγγενή κλπ. Καλό θα είναι να διορθωθεί. —Dimsar01 Συζήτηση ⌚→ 16:35, 22 Ιανουαρίου 2022 (UTC)
replies: text: @Dimsar01   Το πρόβλημα είναι ουσιαστικότερο, πρόκειται για πρωτότυπη έρευνα. Ουσιαστικά τίποτα δεν τεκμηριωνόταν στο λήμμα (βλ. και σχόλιά μου παρακάτω) ǁǁ ǁ Chalk19 (συζήτηση) 14:01, 26 Ιανουαρίου 2022 (UTC)
Έγινε προσηκόντως η διόρθωση που μου ζητήθηκε. Το «αείμνηστος», και το «κ.», που αναφέρεστε προφανώς είχε τοποθετηθεί ως ένδειξη σεβασμού και τιμής σε πολύ μεγάλες προσωπικότητες του ελληνικού αθλητισμού. Και όσον αφορά την αναφορά σας (λες και αναφερόμενα πρόσωπα είναι οικεία στον συντάκτη) είναι κάτι που υφίσταται και είναι αληθές ότι πολλά από τα αναφερόμενα πρόσωπα είναι οικία μου(και οι αναφορές και οι πληροφορίες είναι από τους ίδιους του αθλητές κατ ίδιαν και υπάρχει και βιντεοσκοπημένο υλικό). Επίσης η αναφορά στο ότι η δημιουργία προέρχεται από συγγενικό πρόσωπο είναι κάτι που επίσης ισχύει αλλά όλα τα στοιχεία που αναφέρονται στο λήμμα προέρχονται  από παραπομπές σε επίσημη βιβλιογραφία, έντυπα υλικά(εφημερίδες), και σχεδόν σε όλα τα σημεία έχουν τοποθετηθεί ημερομηνίες και υπάρχει ταυτοποίηση με την απαραίτητη βιβλιογραφία, έντυπο υλικό(εφημερίδες), δηλώσεις των ιδίων των αθλητών καθώς και υλικό που υπάρχει επίσημα σε άλλη αθλητική βιβλιογραφία και αυτή επίσης επισυνάπτεται προσηκόντως στις παραπομπές.
Ευχαριστούμε πολύ για την επισήμανση. George Forakis (συζήτηση) 17:42, 22 Ιανουαρίου 2022 (UTC)

text: @George Forakis  Σχεδόν τίποτα από όσα αναφέρονταν στο λήμμα δεν τεκμηριωνόταν, γι αυτό και αφαιρέθηκαν. Το λήμμα ήταν σαφώς προϊόν πρωτότυπης έρευνας. "Παραπομπές" σε καταχωρίσεις σε βάσεις δεδομένων, που αφορούν μάλιστα άλλα πρόσωπα, δεν επαληθεύουν απολύτως τίποτα σε σχέση με τον βιογραφούμενο. Οι "τεκμηριώσεις" που υπήρχαν ήταν βασικά παραπλανητικές, αναφέρονταν σε άλλα πρόσωπα, χωρίς καμιά αναφορά στον Φοράκη (όπως λ.χ. εκείνη για τον Υφαντή). Διαβάστε τη σχετική πολιτική της Βικιπαίδειας σχετικά με τις αξιόπιστες πηγές ǁǁ ǁ Chalk19 (συζήτηση) 13:45, 26 Ιανουαρίου 2022 (UTC)

text: @George Forakis Όσον αφορά το κομμάτι περί οικειότητας, ακριβώς γι’αυτό αποφεύγεται κάποιος να γράφει εγκυκλοπαιδικά άρθρα για γνωστούς και συγγενείς. Άμα κάποιος θέλει ωστόσο να το κάνει πρέπει να το κάνει σαν τρίτος «εξωτερικός παρατηρητής» και πάντα με τις κατάλληλες πηγές —Dimsar01 Συζήτηση ⌚→ 16:21, 26 Ιανουαρίου 2022 (UTC)
Λυπάμαι ειλικρινά που αφαιρέσατε έρευνα(παραπομπές) ετών που τεκμηριώνονταν απόλυτα από επίσημες πηγές και αφορούσαν τον βιογραφούμενο την στιγμή μάλιστα που αφαιρέθηκαν το «αείμνηστος» και το «κ.» όπως αρχικά ζητήσατε. Τώρα εάν εσείς θεωρείτε ότι οι τεκμηριώσεις ήταν βασικά παραπλανητικές είναι καθαρά δίκη σας άποψη και θεωρώ αυτήν την άποψη σας καθαρά υποκειμενική έως εμμονική  εφόσον όπως σας προείπα προέρχονται από επίσημη βιβλιογραφία όπως και όλες οι πηγές του λήμματος.
Παρόλα αυτά σας ευχαριστώ πολύ για τις επισημάνσεις σας.

text: @George Forakis Αρχικά, ο τρόπος συγγραφής του άρθρου είναι λάθος. Οι πηγές δεν μπαίνουν στο τέλος, αλλά δίπλα στην κάθε πρόταση ή προτάσεις που τεκμηριώνουν. Αλλιώς το περιεχόμενο θεωρείται ατεκμηρίωτο και θα αφαιρείται. Δεύτερον, η τήρηση των κανονισμών δεν είναι ούτε εμμονή ούτε «επισήμανση». Ή τους τηρείτε ή το άρθρο εν τελεί θα υποβληθεί προς διαγραφή. —Dimsar01 Συζήτηση ⌚→ 19:11, 26 Ιανουαρίου 2022 (UTC)

text: @Dimsar01
Σας ευχαριστώ πολύ για τις επισημάνσεις θα προσπαθήσω να βελτιώσω το λήμμα. Μήπως από μέρους σας είναι εύκολο να μου στείλετε εδώ τις παραπομπές που διαγράψατε ; γιατί ήταν μελέτη ετών και μου είναι πολύ δύσκολο να ανατρέξω ξανά στην βιβλιογραφία ώστε να τις ανακτήσω  συγκεντρωμένες σε ένα αρχείο. 
Σας ευχαριστώ πολύ εκ προοιμίου.
George Forakis George Forakis (συζήτηση) 19:32, 26 Ιανουαρίου 2022 (UTC)
replies: text: :Οι παραπομπές που αναζητάς έχουν αφαιρεθεί από το λήμμα, αλλά δεν έχουν διαγραφεί οριστικά, υπάρχουν όπως τις έβαλες, αυτούσιες, στο ιστορικό, απ' όπου μπορείς να τις δεις. Απλά πήγαινε στην τελευταία έκδοση που είχες φτιάξει πριν τις σωστές επεμβάσεις άλλων χρηστών. --Ttzavarasσυζήτηση 19:38, 26 Ιανουαρίου 2022 (UTC)

text: @George Forakis  Μην προσθέτετε κείμενο χωρίς καθόλου τεκμηρίωση (όπως η ενότητα για τον Ολυμπιακό) ή χωρίς κατάλληλη τεκμηρίωση. Επίσης, μην βάζετε παραπομπές ή συνδέσμους που δεν έχουν σχέση με τον βιογραφούμενο ή δεν τεκμηριώνουν συγκεκριμένους ισχυρισμούς. Λ.χ. ο Δαρίβας στη συνέντευξή του δεν τον αναφέρει καν, ενώ μια άλλη ναι μεν τον γράφει ως παίκτη της Δόξας Πειραιά, αλλά δεν αναφέρει ότι ξεκίνησε από εκεί την καριέρα του, συνεπώς η συγκεκριμένη πρόταση δεν επαληθεύεται από αυτήν τη  παραπομπή, που είναι άχρηστη για το λόγο που προστέθηκε. Επίσης, γράφοντας ότι το κείμενο "ήταν μελέτη ετών", ουσιαστικά παραδέχεστε πως ήταν πρωτότυπη έρευνα, κάτι που δεν επιτρέπεται στη Βικιπαίδεια. Το κείμενό σας δεν έχει χαθεί, υπάρχει εδώ, όπως σας είπε και ο αγαπητός , μπορείτε να το αντιγράψετε για δική σας χρήση, αλλά αν προσθέσετε πράγματα από εκεί στο λήμμα θα πρέπει απαραίτητα να είναι τεκμηριωμένα με παραπομπές στις ανάλογες πηγές, οι οποίες θα πρέπει να χρησιμοποιούνται και επακριβώς, όχι -όπως διαπιστώθηκε μέχρι τώρα- χωρίς να έχουν καθόλου ή έχοντας λίγη σχέση με τα γραφόμενα εντός του λήμματος. ǁǁ ǁ Chalk19 (συζήτηση) 20:25, 26 Ιανουαρίου 2022 (UTC)
replies: text: :Διαγραφή. Μην το σκέφτεσαι. 2A02:587:801D:1C4C:8902:A6D4:90E9:6909 20:36, 26 Ιανουαρίου 2022 (UTC)
 Στη σελίδα του δημιουργού του λήμματος γράφεται πως το λήμμα στηρίχθηκε, μεταξύ άλλων, σε  "σε μουσειακά πληροφοριακά εκθέματα" (τι είδους βικιπαιδικά αποδεκτή πηγή είναι αυτή ;) καθώς και ότι  "το έχει ήδη επιμεληθεί ειδική ομάδα που ασχολείται επαγγελματικά με αυτά τα θέματα" (!) . Δηλαδή, πέρα από την εμφανή σύγκρουση κινήτρων, η αναφορά σε  "ειδική ομάδα" η οποία "ασχολείται επαγγελματικά" τι υπονοεί ; αμειβόμενη εργασία για συγγραφή του λήμματος ; ǁǁ ǁ Chalk19 (συζήτηση) 11:40, 27 Ιανουαρίου 2022 (UTC)
thread_title:  Αντικειμενικότητα